Sulev Roosma

Sulev Roosma (perenimi kuni 23. märtsini 1936 Rossmann, 18. veebruar 1932 Tallinn – 27. detsember 2023) oli Eesti purjetaja, jääpurjetaja, sporditegelane, vesiehitaja ja koduloolane.

Hariduskäik
Ta lõpetas 1951. aastal Tallinna 22. Keskkooli ja õppis aastatel 1951–1954 Tallinna Polütehnilise Instituudi (TPI) ehitusteaduskonnas vesiehitust. Neljandal kursusel jäi instituut  pooleli, ei lõpetanud.Kädi Pupart. "Suur unistaja Sulev Roosma". Go Reisiajakiri, 7. veebruar 2018

Ta õppis Tallinnas muusikakoolis klarnetit ja saksofoni, sai ka muusikaõpetaja kutse.

Töökäik
Töötas 1954–1958 kapten-instruktorina, sai 1955. aastal Tallinna Merekooli juures jahtkapteni tunnistuse.

Ta juhtis 1958. aastal TPI ja Kalevi jahtklubi ühistööna Eesti esimene kergsüvendaja „Pirita“ ehitamist."Jõe süvendaja "Pirita"". Eesti Spordi- ja Olümpiamuuseum, ESM F 259:30/album Süvendaja ehitati valmis ühiskondlikus korras Pirital Kalevi jahtklubi kai peal. 

Ta algatas 1950. aastate lõpus ning viis 1960. aastatel läbi Pirita jõesuu süvendamise, jõesuusse muulide ja jahisadama rajamise. Tänu nendele töödele suudeti jõesuu kujundada meresõidukõlblikuks ja varjuliseks jahisadamaks. Seetõttu sai võimalikuks korraldada alates 1961. aastast korraldada Tallina lahel rahvusvahelisi Balti regatte.

Ta oli Tallinna Mehhaniseeritud Vesiehituskolonni rajaja ja juhataja aastatel 1959–1982. 

Tema juhtimisel viidi 1964. aastal elektrikaabel mandrilt läbi Suure väina Muhumaale ja sealt edasi ka läbi Väikese väina Saaremaale.  

Roosma juhtimisel oli Vesiehituskolonni suur töö sadamabasseinide süvendamine ja kaldakindlustuse ehitamine, mis algas 1976. aastal Pirita sadama ümberehitamisel 1980. aasta olümpiaregati jaoks.

Oli 1988–1996 Tallinna Linnahalli sadama peainsener. On töötanud ka Tallinna teedeehituse ja remondi valitsuses ning Pirita purjespordikeskuse ehitusjuhina.

Sportlasena
Hakkas sportima 1949. aastal, jääpurjetamisega alustas 1951. aastal.

Sai Eesti NSV meistrivõistlustel 20 m² vabaklassis 1953. aastal pronksi. Oli medalivõitjaid ka Eesti NSV avamerepurjetamise meistrivõistlustel.

Ta sai NSV Liidu meistrivõistlustel 12 m² vabaklassis 1961. aastal  pronksi ja 1962. aastal hõbeda.

Sporditegelasena
1951 TPI purjespordisektsiooni esimees
1954–1994 Tallinna Kalevi Jahtklubi juhatuse liige

Looming
Koostas uurimuse "Pirita koduloo-uurimise ajaloost". I–III (käsikiri), on teinud mahukat tööd Eesti purjespordi ja vesiehituse ajaloo uurimisel."In memoriam Sulev Roosma 18. II 1932 – 27. XII 2023". Sirp, 19. jaanuar 2024

Ta oli koos Arne Mikuga Tallinna vanalinna päevade algataja.

Liikmesus
1991 Eesti Mereturismi Assotsiatsiooni juhatuse liige

Tunnustus
1981 Eesti Vetelpäästeühingu auliige
1986 Kalevi Jahtklubi auliige
1996 Kalevi auliige
2006 Tallinna linna teenetemärk linnamajanduse arendamise, rannaalade kasutamise ja kaitsmise korraldamise eest
2021 Eesti Olümpiakomitee teenetemärk

Isiklikku
Tema abikaasa oli spordipedagoog ja tegelane Saima Roosma ning poeg on purjetaja ja jääpurjetaja Matti Roosma.

Viited

Personalia
"50. Õnnitleme! Sulev Roosma". Spordileht nr 20, 17. veebruar 1982. Lk 3
Kädi Pupart. "Suur unistaja Sulev Roosma". Go Reisiajakiri, 7. veebruar 2018
"In memoriam Sulev Roosma 18. II 1932 – 27. XII 2023". Sirp, 19. jaanuar 2024

Välislingid

Haud Tallinna Pärnamäe kalmistul

Kategooria:Eesti purjetajad
Kategooria:Eesti jääpurjetajad
Kategooria:Eesti sporditegelased
Kategooria:Eesti koduloolased
Kategooria:Jakob Westholmi Gümnaasiumi vilistlased
Kategooria:Kalevi auliikmed
Kategooria:Pärnamäe kalmistule maetud
Kategooria:Sündinud 1932
Kategooria:Surnud 2023